# FBI

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
סמל ה-FBI

Federal Bureau of Investigation (בראשי תיבות: FBI; מכונה בעברית: לשכת החקירות הפדרלית או הבולשת הפדרלית) היא גוף המסונף למחלקת המשפטים של ממשלת ארצות הברית, ותפקידו לסייע בחקירת פשעים פליליים שרשויות החוק המקומיות מתקשות בפתרונם מסיבה כלשהי, או חקירה של עבירות על החוק הפדרלי. דוגמאות לכך הן מניעת ריגול, פושעים סדרתיים, חטיפות ילדים, הונאות, פשעי אינטרנט וכו'.

ל־FBI כשישים משרדי שטח ראשיים בערים גדולות ועוד למעלה מ-400 משרדים משניים ברחבי ארצות הברית, מהם פועלים הסוכנים. כמו כן ישנם כ-50 סניפים בינלאומיים בשגרירויות ארצות הברית בעולם. מפקדת הארגון נמצאת בוושינגטון, ובה גם מעבדת זיהוי פלילי מן המתוחכמות בעולם. הארגון מעסיק למעלה מ-30,000 אלף עובדים, מהם 12,515 סוכנים מיוחדים. התקציב השנתי של הארגון לשנת 2005 עמד על 5.9 מיליארד דולר.

במשך תקופה של 48 שנים, משנת 1924 עד לשנת 1972 עמד בראשו ג'ון אדגר הובר, שרבים טענו שכוח השפעתו על נשיאי ארצות הברית תחתם שירת גדול מדי. כיום מוגבל משך כהונת ראש ה-FBI לעשר שנים.

## [עריכה] היסטוריה

### [עריכה] הלשכה לחקירות - BOI

בשנת 1908 הוקמה "הלשכה לחקירות" (BOI - Beaureu of Investigations), גוף פדרלי שטיפל בנושאים שונים של אכיפת חוק.

בשנת 1921 מונה ג'. אדגר הובר כסגן המנהל של "הלשכה לחקירות". באותה עת הייתה הלשכה לחקירות גוף חסר שיניים, וסמכויותיה היו מועטות. 650 אנשיה (מתוכם 441 סוכנים הפזורים ברחבי ארצות הברית) לא נשאו נשק ולא היו להם סמכויות מעצר. בשנת 1924 מונה הובר לעמוד בראש הלשכה.

בשנת 1929 היכה בארצות הברית השפל הגדול, משבר כלכלי עולמי, אשר הביא את רמת הפשיעה לגבהים שטרם נודעו. האיסור על מכירת משקאות חריפים (The prohibition) גרם אף הוא לאווירה כללית של פריעת החוק. היו אלו ימיהם של הגנגסטרים הגדולים מסוגו של אל קאפון, ואף של השודדים והרוצחים בדרכים מסוג ג'ון דילינג'ר, בוני טיילור וקלייד דארו.

הובר הדגיש בתחילת כהונתו את הרצון למקצוענות ולכשירות של עובדיו. הוא פיטר באופן מיידי עובדים שנראו כבלתי כשירים, ויצר סטנדרטים חדשים של קידום שלא לפי ותק אלא לפי כישורים. הוא ביקש לגייס סוכנים בעלי כישורים באכיפת החוק, ובמיוחד ביקש למצוא עורכי דין ורואי חשבון. בינואר 1928 יצר הובר תוכנית אימונים להכשרת סוכנים חדשים, וקבע מגבלת גיל לגיוס הסוכנים, בין גיל 25 לגיל 35. ה-BOI החל לפעול בשיטות מדעיות מודרניות, ונוצרה מערכת לזיהוי פושעים, ובמיוחד כרטסת ארצית של טביעות אצבעות.

הובר היה מומחה בתחום יחסי הציבור, וידע לתת באותן שנים נופך הירואי למאבקם של אנשי ה-BOI בפשיעה. למאבק בפושעים מסוימים ניתן כיסוי עיתונאי נרחב, ואדם כג'ון דילינג'ר, שנהג להתחמק ממעצר בעת שחצה את גבולות המדינות בארצות הברית, הוכרז כ"אוייב הציבור מס' 1" ולאחר מכן נרדף בכל רחבי ארצות הברית, על ידי הלשכה לחקירות, שלה סמכות בכל המדינות, עד שהומת ביריות בפתח קולנוע, לאחר שמקום הימצאו הוסגר על ידי מודיע. פעולות אלו הגבירו את המוניטין של הלשכה לחקירות, ותרמו לקידומו.

### [עריכה] הלשכה הפדרלית לחקירות - FBI

בשנת 1935 הכריז הקונגרס של ארצות הברית על "הלשכה לחקירות" כ"לשכה הפדרלית לחקירות". היה זה לאחר שבשנת 1932 הפכה "הלשכה לחקירות" ל"לשכה לחקירות של ארצות הברית", אך שם זה היה דומה לשמה של סוכנות שעסקה באכיפת חוקי המשקאות. השם החדש Federal Beaureu of Investigations הפך לשמה של הסוכנות, ונתן לה את ראשי התיבות שבהם היא ידועה - FBI.

הצורך בחקירת ארגונים בעלי נטייה פוליטית קיצונית אך התחזק בשנות השלושים של המאה העשרים. עוד בשנת 1936 שיכנע הובר את הנשיא פרנקלין דלאנו רוזוולט להעניק לו סמכויות לחקירת ארגונים מסוג זה, שכן מלחמת האזרחים בספרד הביאה לגל של תמיכה במטרות הרפובליקנים הספרדים, ולהקמת ארגונים כ"בריגדת אברהם לינקולן" אשר יצאו לסייע לרפובליקנים במלחמתם בפשיסטים. הובר ראה באנשים אלו שמאלנים מסוכנים וחתרנים, ורצה לחדור לארגונים אלו, כמו גם לארגונים פרו-פאשיסטיים ופרו-נאציים אשר החלו להתארגן בתקופה זו. צעדים חוקיים נוספים בכיוון זה ננקטו בשנית 1939 עם פרוץ מלחמת העולם השנייה, ובשנת 1940.

עם פרוץ המלחמה עסק ה-FBI בחיפושם ובאיתורם של סוכנים נאצים, אשר חדרו לארצות הברית למטרות חבלה וריגול, אך לא זנח את המעקב אחרי אנשים בעלי נטייה שמאלית.

לאחר מלחמת העולם השנייה הפכה המלחמה הקרה את הקומוניסטים, אויביו של הובר מאז ומעולם, לאויביה של ארצות הברית. ה-FBI המשיך במעקב אחר הקומוניסטים, ובהעמדתם לדין. ידועה פרשיית אלג'ר היס שבה חשף ה-FBI כי עוזר לנשיא הארי טרומן, בכיר במחלקת המדינה, הינו מרגל רוסי. כן נחשפו פרשיות ריגול הקשורות לפצצת האטום, כגון חשיפת המרגלים יוליוס ואתל רוזנברג, ואחרים.

הובר תמך במאמצי אנשים כסנטור ג'וזף מקארתי לחשוף "קומוניסטים", ושיגשג באווירת "ציד המכשפות" ששררה באותם השנים, ואכן "הוועדה לחשיפת פעילויות אנטי אמריקניות" בראשה עמד מקארתי, ניזונה ממידע שהועבר אליה על ידי ה-FBI.

במהלך שנות השישים הפנה הובר את תשומת לבו אל מתנגדי מלחמת וייטנאם, ופעילי זכויות האזרח. ידוע כי ה-FBI קיים מעקב אחר מרטין לותר קינג ונערך נסיון להשתמש במידע אישי אודותיו על מנת להכפישו, ולהביא לכך שהציבור האפרו-אמריקני, הרואה בו מנהיג, ימאס בו.

## [עריכה] קישורים חיצוניים

- עמוד הבית של הארגון, אתר הFBI
- רשימת טרוריסטים מבוקשים, אתר הFBI
- שימוש שעושה הארגון באינטרנט על מנת לקבל מידע מהציבור, אתר הFBI

ארגוני ביון בארצות הברית
CIA (ביון חיצוני) | FBI (ביון פנימי) | NSA (מודיעין אלקטרוני)

מקור: http://he.wikipedia.org../../../f/b/i/FBI_73d2.html

קטגוריות: ארגונים ממשלתיים בארצות הברית | ארגוני ביון | משטרות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Български
- বাংলা
- Català
- Česky
- Dansk
- Deutsch
- Ελληνικά
- Esperanto
- Español
- Eesti
- Suomi
- Français
- Magyar
- Bahasa Indonesia
- Italiano
- 日本語
- 한국어
- Lietuvių
- Nederlands
- Norsk (bokmål)
- Polski
- Português
- Русский
- Srpskohrvatski / Српскохрватски
- Simple English
- Slovenščina
- Shqip
- Српски / Srpski
- Svenska
- اردو
- Tiếng Việt
- 中文
- Bân-lâm-gú